
	PROIECT DIDACTIC Nr. 58

	Timp disponibil 45 min

	Unitatea de învățare nr. IV         NEMETALELE ȘI COMPUȘII LOR CU IMPORTANȚĂ PRACTICĂ

	Subiectul lecției nr. 5/5
	Principii de utilizare inofensivă a substanțelor și a reacțiilor chimice în viața contemporană și grija față de mediu.

	Tipul lecției                          
	Lecție mixtă

	Competențe specifice –  
Unități de competență              
	CS5-5.1. Argumentarea utilizării substanțelor anorganice în diferite domenii ale activității umane.
CS2-5.3. Formularea concluziilor personale referitoare la beneficiile utilizării substanțelor anorganice și la importanța studierii acestor substanțe

	Obiective operaționale:    La sfârșitul activității elevul va fi capabil/ va putea:
01 Să descrie acțiunea unor substanțe anorganice asupra organismelor și mediului.
02 Să elaboreze un poster ilustrativ care să prezinte diverse situații cotidiene în care se utilizează substanțe și reacții chimice, explicând impactul lor asupra mediului.
03 Să realizeze un eseu de autoanaliza a procesului de studiere a chimiei în clasa a 9-a.
04 Să  formuleze obiective, argumente, raționamente și concluzii privind principiile de utilizare inofensivă a substanțelor și a reacțiilor chimice în viața contemporană și grija față de mediu.

	[bookmark: _heading=h.gjdgxs]Bibliografie: 
1. Curriculum național. Chimie pentru clasele VII – IX, aprobat prin ordinul Ministerului Educației, Culturii și Cercetării nr. 906 din 17.07.2019;
2. Ghid de implementare a curriculumului la disciplina Chimie în clasele VII - IX. Chișinău, ediția 2019;
3. Chimie, manual pentru cl. a IX-a. Chișinău: ARC, 2023. Dragalina G., Velișco N.;
4. Repere metodologice privind organizarea procesului educațional la disciplina Chimie în anul de studii 2023 – 2024
5. Model de proiect didactic de lungă durată la disciplina Chimie, clasa a 9-a, anul de studii 2023 – 2024. Chiosa Z., Dîru M., Tachi N., Litvinova T

	Etape ale activității didactice
	Obiective operaționale
	Demers acțional
	
	Timp
	Tehnologia realizării (Metodă/Formă de organizare/Resurse

	Evocare 
	O1
O4

	Întrebări de evocare: 
· Cum considerați că se pot adopta principiile de utilizare inofensivă a substanțelor chimice și grija față de mediu în timpul vacanței?
· Ce competențe ați dobândit în procesul de studiere a chimiei în clasa a IX-a?
Se anunță subiectul și obiectivele lecției, se clarifică momentele organizatorice și tema de acasă.
	9'
	· Discuție ghidată;
· Frontal  

	Realizarea sensului


	O1
O2
O4








	Se propune un studiu de caz care ilustrează cum o reacție chimică întâlnită în viața cotidiană poate avea un impact semnificativ asupra mediului. Acest studiu subliniază importanța utilizării responsabile a resurselor și a tehnologiilor curate pentru a proteja mediul și sănătatea noastră.
Studiu de caz
 Reacția de ardere (oxidare totală) a hidrocarburilor din combustibilii fosili, cum ar fi benzina, în motoarele cu ardere internă, generează oxid de carbon (II), oxid de carbon (IV), oxizi de azot și particule de carbon negru, care au un impact semnificativ asupra mediului și sănătății umane. 
Impactul asupra mediului al produselor acestei reacții sunt:
· Emisiile de oxid de carbon (IV) (CO2) contribuie la încălzirea globală și la schimbările climatice.
· Oxidul de carbon (II) (CO) este un gaz toxic, care, inhalat în cantități mari, poate fi letal pentru organismele vii. 
· Oxizii de azot contribuie la formarea ploii acide și la poluarea aerului, cu efecte asupra sănătății umane și a ecosistemelor.
· Particulele de carbon afectează sănătatea respiratorie, influențează schimbările climatice prin absorbția radiației solare și contaminează mediul.
Se cere:
1) Identificați trei măsuri de reducere a impactului acestei reacții asupra sănătății organismelor și mediului.
2) Formulați concluzii personale privind beneficiile utilizării și importanța cunoașterii proprietăților fizice, chimice și fiziologice ale substanțelor anorganice. 
3) Elaborați un poster ilustrativ care să prezinte diverse situații cotidiene în care se utilizează substanțe și reacții chimice, explicând impactul lor asupra mediului.
Exemple de măsuri de reducere a impactului ce pot fi propuse:
· Utilizarea combustibililor curați și a tehnologiilor de ardere eficiente pentru a reduce emisiile.
· Utilizarea filtrelor de particule și a tehnologiilor de reducere a emisiilor pentru a reduce emisiile de particule de carbon.
· Promovarea transportului public și a vehiculelor electrice pentru a reduce dependența de combustibilii fosili
	20'
	· Studiu de caz;
· Elaborarea posterului;
· Fișe de lucru;
· GGP

	Reflecție
	O1
O3
O4
	Se cere: La ultima lecție de chimie din acest an școlar, înainte de vacanța de vară, scrieți un eseu de reflecție despre parcursul dumneavoastră în învățarea chimiei în clasa a 9-a. În eseu, vă invit să:
· Reflectați asupra aspectelor în care v-ați descurcat bine și de care sunteți mândri în ceea ce privește învățarea chimiei în acest an.
· Discutați despre dificultățile sau subiectele care v-au provocat probleme și cum ați încercat să le depășiți.
· Împărtășiți cele mai memorabile momente din acest an de studiu la chimie și motivele pentru care v-au impresionat.
· Dacă doriți, puteți menționa și momentele mai puțin plăcute sau situațiile dificile din acest an și cum credeți că puteți învăța din ele pentru viitor.
Acest eseu este un exercițiu de autoevaluare și introspecție, care vă poate ajuta să vă conturați perspectivele și obiectivele pentru viitorul an școlar. Vă încurajez să scrieți cu sinceritate și să reflectați profund asupra experiențelor dumneavoastră din acest an.
	15'
	· Eseu de reflecție;
· GGP  

	Extindere
	-
	O vacanță de vis tuturor!
	-
	-



